Պետք չէ կաթնարտադրությունը նվազեցնող դեղեր խմել: Նախ և առաջ, դրանք լուրջ հորմոնալ դեղեր են: Չկա կաթի դեմ դեղ: Այն դեղերը, որ ձեզ նշանակում կամ խորհուրդ են տալիս, որոշ հիվանդությունների, օրինակ՝ հիպոֆիզի ադենոմայի բուժման համար նախատեսված դեղեր են, որոնք նշանակվում են այն դեպքերում, երբ օրգանիզմում կտրուկ բարձրանում է պրոլակտին հորմոնի մակարդակը և օրգանիզմը սկսում է հանկարծ կաթ արտադրել: Ի տարբերություն նման խնդիր ունեցող մարդկանց, կերակրող մոր դեպքում պրոլակտինի բարձր մակարդակը ֆիզիոլոգիական նորմա է, այլ ոչ թե հիվանդություն: